Niemand praat nie oor die korona-, of is dit nou die Chinese, of dalk die Wuhan- of dan die Covid-19-virus nie. En ek wil self ook nie niemand wees nie, so hier kom my ou stuiwertjie in die armbeurs ook ter elfder ure uit.
Die vriende het die afgelope week gebel en gevra hoe ons geweet het – ons het nie. Ons het meer in terme van die Suid-Afrikaanse omstandigheid in die besonder en die wêreldekonomie in breër trekke gedink, nie aan Bybelse plae nie. Ons het maar veerpyltjies in die donker gespeel.
En hier sit ons nou. Ons hoor gerugte dat die stad stil is. Ons hoor die winkels is soms leeg en ons laat ons uiteraard af en toe ŉ bietjie nuus toe (hoewel ons dit doelbewus beperk). Samesweringsteorieë blom in hierdie tyd en ek het self ŉ paar idees van my eie. Maar wat my meer prikkel as die ‘waarvandaan’ is die ‘waarheen’. Want hierdie pestilensie laat reeds sy merk op ons samelewing op maniere wat enige mens met ŉ waardering vir sy eie vryheid en ŉ sweempie van agterdog vir die staat, se nekhare laat reis. Hier dan, ŉ paar gedagtes:
Burgerlike vryheid: Oornag het die prentjie met betrekking tot burgerlike vryheid verander en heelwat van die vryhede wat in die grondwet omskryf en gewaarborg word is summier van die hand gesit.
Ek wonder of ons oor ŉ jaar berigte gaan sien van ŉ skielike toename in nuwe geboortes, met al hierdie vrye tyd.
Ek hoop en bid dat die geagte leser in hierdie krisis nie tot oorgawe gedwing sal word nie, maar tot insig gebring sal word.
Amen! Give this man a Bells! Wat n ongelooflike begaafde man, met soveel insig vir iemand van sy ouderdom. Ek voel presies nes hy, nou is die tyd vir ons om saam te staan en ons pad na God terug te vind. Daar is letterlik vir ons niks anders om te doen nie. Stay safe people!